Pulo ng Likas

Ang Pulo ng Likas, na kilala rin bilang Likas Island (literal na kahulugan: "Pulo ng Kalikasan"; Ingles: West York Island; Mandarin Chinese: 西月島/西月岛; pinyin: Xīyuè Dǎo; Vietnamese: đảo Bến Lạc), at iba’t ibang pangalan, ay may lawak na 18.6 ektarya (46 acre). Ito ang ikatlong pinakamalaki sa mga likas na pulo ng Kapuluan ng Kalayaan, at ang ikalawang pinakamalaki (kasunod ng Pulo ng Pag-asa) sa mga inookupa ng Pilipinas. May lapad itong 530 yarda (485 m), habang 330 yarda (302 m) naman ang haba, at may pinakamataas na bahaging umaabot sa 30 talampakan (9 m).

Ang pulo ay pinamamahalaan ng Pilipinas bilang bahagi ng Kalayaan, Palawan; ito ay matatagpuan 47 milya (76 km) hilagang-silangan ng Pulo ng Pag-asa (Thitu Island), na siyang kinaroroonan ng pangunahing bayan ng Kalayaan ayon sa depinisyon ng Pilipinas. May nakatalagang mga sundalong Pilipino sa pulo.

Inaangkin din ang pulo ng Republika ng Bayan ng Tsina (Tsina), Republika ng Tsina (Taiwan), at Vietnam.

Silipin din
 Kapuluan ng Kalayaan
 Kalayaan, Palawan

 Mga sanggunian 

Kaurian:Mga pulo ng Dagat Timog Tsina
Kaurian:Mga pulo ng Pilipinas
Kategorya:Mga sigalutan sa teritoryo ng Pilipinas